ثُم قالت بـِ نبرة بُكاء مُثقلة بـِ مشاعر جياشة: عشان بحبك، كُنت أشوفك من بعيد أحس الدُنيا كُلها إتزينت حواليا ورود، كان نفسي تحبني وأنا، أنا كُنت هعمل أي حاجة تسعِدك، دا إنت لما كُنت بتبتسم كُنت بقعُد أركِز على خطوط وشك، وعينيك وهي بتقفل وبتفتح تاني، وأنفاسك وهي بتتقطع في الضحكة وبترجع تاني وأحس بيها، كُنت كُل ما تصحى الصُبح عشان تغير هدومك وتروح الشُغل وأشوفك وإنت بتربُط زراير قميصك، أقف بعيد أبُصِلك من المطبخ، وأبقى نفسي إيدي اللي تعملهالك بس بخاف من نظراتك، ومن تنهيداتك المتضايقة من وجودي، بخاف أستشعر كُرهك ليا.